stanford-oval/wikipedia huggingface dataset:
אווראז

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בלונדון (EVR) 
 תקופת הפעילות:  1992–הווה (כ־32 שנים)
 חברות בנות:  אווראז (רוסיה)  EVRAZ (Canada)  בפסקה זו רשומה אחת נוספת שטרם תורגמה 
 מיקום המטה:  מוסקבה, רוסיה
 ענפי תעשייה:  מטלורגיה ברזלית 
 מוצרים עיקריים:  פלדה ומתכות נוספות
 הכנסות:  12,800,000,000 $ (2007)
 רווח:  2,140,000,000 $ (2007)
 יו"ר:  אלכסנדר אברמוב (תעשיין) 
 מנכ"ל:  אלכסנדר פרולוב
  
 www.evraz.com
 
קבוצת אווראז (רוסית: Евраз Груп С. А) היא חברה רוסית לפלדה ומתכות, אחת מחברות הפלדה האנכיות (השולטות בכל הטווח שמהמכרה ועד הפלדה המוגמרת) הגדולות בעולם. בשנת 2006 הפיקה החברה 16.1 מיליון טון פלדה. מטה החברה רשום בלוקסמבורג. נכון לשנת 2015, בעלי המניות העיקריים של החברה היו האוליגרך רומן אברמוביץ' (31.03%) (נתח אותו רכש ב-2006), היו"ר אלכסנדר אברמוב (21.59%) והמנכ"ל אלכסנדר פרולוב (10.78%) כאשר יתר 36.6% המניות היו בבעלות בעלי מניות אחרים.
החברה מחזיקה בשליטה אנכית ניכרת בשוק הפלדה המקומי והמיועד לייצוא ברוסיה וברשותה עתודות גדולות של עפרות ברזל ופחם, מעל ומעבר לסיפוק צרכיה בייצור פלדה. אווראז שולטת גם במספר חברות סחר במתכות ולוגיסטיקה. עסקי הפלדה מהווים (על פי נתוני 2006) 97.4% מהכנסות החברה.
חברות בנות > פלדה

מפעל הברזל והפלדה בניז'ני טאגיל (NTMK) ברוסיה. מפעל ראשי לייצור פלדה וסגסוגות ונדיום.
מפעל הברזל והפלדה בנובוקוזנצק (NKMK) ברוסיה. מפעל ראשי לפלדה המתמחה בייצור פסי רכבת.
פאליני א ברטולי באיטליה. מפעל המתמחה בלוחות וערגול פלדה.
ויטקוביצה בצ'כיה. מפעל המתמחה בלוחות פלדה.
מפעל הברזל והפלדה של מערב סיביר (ZSMK או זאפסיב) בנובוקוזנצק.
סטראטקור בארצות הברית. ייצור סגסוגות טונגסטן וונדיום.
מפעלי פלדה אורגון בארצות הברית וקנדה. ייצור צינורות בפורטלנד, אורגון וקמרוס, קנדה.
פלדות קליימונט בארצות הברית.
Ipsco Inc בקנדה. מפעל מתמחה בלוחות וצינורות פלדה.
חברות בנות > עפרות ברזל

לקבוצה מכרות רבים במחוז קמרובו (קוזבאס), רפובליקת חקסיה, KGOK בסברדלובסק ו VGOK ליד ניז'ני טאגיל.
חברות בנות > פחם

מכרות הפחם של הקבוצה נמצאים ברובם באובלאסט קמרובו ורפובליקת סאחה.
חברות בנות > ונדיום

את הוונדיום הקבוצה מפיקה באמצעות Highveld Steel and Vanadium Corporation Ltd בדרום אפריקה.
בקבוצת אווראז גם חבורת בנות העוסקות בלוגיסטיקה ברכבות (Evraztrans), אספקת כח חשמל למתקני אווראז (מטאלאנרגופיננס MEF), נמל הים נחודקה במזרח הרחוק הרוסי המשלח את מרבית תוצרת הקבוצה וכן חברות העוסקות בשיווק מוצרי החברה.
הערות שוליים

↑  הארץ, רומן אברמוביץ' רכש נתח ביצרנית הפלדה אווראז ב-3.4 מיליארד דולר, באתר TheMarker‏, 21 ביוני 2006
שירות רויטרס ובלומברג, ‏אברמוביץ במו"מ לרכישת חב' פלדה רוסית, באתר גלובס, 29 במאי 2006
| --- | --- |
בקרת זהויות :  ISNI: 0000 0004 6090 8897  NKC: osa2009530920  VIAF: 136536797   WorldCat (עם VIAF): 136536797
אילירים

אזורי ההתיישבות של האילירים
אילירים היו קבוצה של שבטים קדומים דוברי שפות הודו-אירופיות שאכלסו בעת העתיקה את אזור איליריה שבחבל הבלקן.
על פי המיתולוגיה היוונית האילירים היו צאצאים של אילירוס בנו של קדמוס. עם זאת, המינוח 'אילירים' מתייחס לקבוצה של עמים או שבטים אשר המכנה המשותף העיקרי ביניהם היה העובדה כי דיברו שפות איליריות. עמים אלה לא הגדירו את עצמם באופן משותף כאילירים. קיימת כיום הסכמה כי האילירים היו למעשה עם אחד אשר ישב באזור החופף כיום לאלבניה ומונטנגרו, וכי היוונים היו אלה אשר העניקו את הכינוי הגורף "אילירי" לעם זה, ולעמים נוספים אשר ישבו לאורך חופי הים האדריאטי עד מישורי הונגריה כמו הדאלמטים, הליבורנים והפאנונים.
במאה הרביעית לפנה"ס הקימו האילירים ממלכה עצמאית באזור איליריה, שנקראה על שמם. הם היו לרוב שודדי ים, והיוו מטרד גדול לערי החוף היווניות ולממלכת מוקדון השכנה. פיליפוס השני, מלך מוקדון כבש את איליריה, אולם האילירים תחת הנהגתו של קלייטוס, מרדו בבנו אלכסנדר הגדול שהצליח להכריע אותם שוב, והם שירתו בצבאו במהלך מלחמותיו, אם כי השליטה המוקדונית עליהם לא הייתה מוחלטת, ולאחר מותו של אלכסנדר זכו האילירים שוב בעצמאות. תחת שלטונה של המלכה טאוטה הגיעו לשיא עוצמתם, עד שחשו בטוחים לבזוז ספינות איטלקיות וכך לגרור הכרזת מלחמה רומית עליהם. הרומאים הביסו את טאוטה, וכוננו ממשלת בובות תחת הנהגתו של דמטריוס מפארוס שהיה לפני כן אחד מקציניה של טאוטה. אולם במהלך המלחמה האילירית השנייה סולק גם דמטריוס. בשנת 168 לפנה"ס הובס גנטיוס אחרון מלכי האילירים, ואיליריה הפכה לפרובינקיה הרומית איליריקום. ככל הנראה נטמעו ונעלמו האילירים סופית כעם במהלך המאה ה-2.
האילירים נודעו כקשתים מצוינים, ונוצלו לעיתים קרובות כשכירי חרב בצבאות מוקדון ואפירוס.
ראו גם

תראקים
אלבנים
איוואן צ'יסוב

| --- | --- |
אין תמונה חופשית
 לידה:  1911 Novi Sanzhary Raion, אוקראינה 
 פטירה:  1986 (בגיל 75 בערך) מוסקבה, ברה"מ 
 מדינה:  ברית המועצות 
 דרגה:  לוטננט בכיר 
 פעולות ומבצעים
 מלחמת העולם השנייה 
 עיטורים
 עיטור הדגל האדום  עיטור המלחמה הפטריוטית הגדולה דרגה ראשונה 
 
איוואן מיכאילוביץ' חיסוב (ברוסית: Иван Михайлович Чисов, ‏1911–1986) היה קצין בחיל האוויר הסובייטי ששרד נפילה מגובה של כ-7,000 מטרים (בקירוב 23,000 רגל).
ביוגרפיה

לוטננט איוואן חיסוב היה נווט בחיל האוויר הסובייטי שטס בעיקר במטוס מפציץ מדגם אילושין Il-4 (אנ'). ב-25 בינואר 1942 מטוסי קרב של הלופטוואפה פגעו במטוסו ואילצוהו לנטוש. ניקולאי זוגן, איש צוות שהיה על המטוס הפגוע, סיפר כי חיסוב זינק מן המטוס מגובה של כ-7,000 מטרים, אם כי לפי מקורות אחרים הקפיצה הייתה מגובה של 6,700 מטרים "בלבד" (זוגן עצמו חיכה עד שהמטוס היה בגובה 500 מטרים ורק אז זינק ממנו).
בעוד הקרב האווירי מתנהל, חיסוב לא פתח את המצנח שלו שכן הוא חשש שיהווה מטרה קלה למטוסים הגרמנים החגים סביבו. התוכנית שלו הייתה לצלול מטה עד שיהיה רחוק מספיק מאזור הקרב ורק אז לפתוח את המצנח. מפני שהאוויר בגובה כה רב הוא דליל מאוד, חיסוב איבד את הכרתו ולא משך את חבל פתיחת המצנח.
הוא פגע בערוץ מכוסה בשלג במהירות משוערת שנעה בין 190 ל-240 קילומטרים לשעה, החליק, התגלגל והמשיך ליפול לארץ. את הקרב האווירי ראו מן הארץ יחידת חיל רגלים תחת פיקודו של הקצין פאוול אלכסייביץ' בלוב. כאשר חיסוב הגיע לקרקע אנשי היחידה שעטו לעברו, הם היו המומים כשגילו שהוא חי אף על פי שהמצנח שלצידו לא נפרש. הוא שב להכרתו זמן קצר לאחר מכן.
חיסוב סבל מפגיעות אנושות, בכללם אגן שבור ופגיעות בעמוד השדרה. קצין רפואה רוסי ניתח אותו ובמשך תקופה של חודש מצבו היה קריטי. למרות הנחיתה האלימה והפגיעות הרבות שגופו ספג הוא החלים וחזר לטוס לאחר שלושה חודשים. הוא התעקש להישלח למשימות קרביות, אך מפקדיו סירבו לבקשתו ושלחו אותו להיות מאמן ניווט. תחת שירותו בחיל האוויר הסובייטי חיסוב השתתף ב-70 גיחות מבצעיות.
אותות ועיטורים

עיטור הדגל האדום
עיטור מלחמת המולדת דרגה ראשונה
מדליה לציון ההגנה על מוסקבה
מדליה לציון ההגנה על סטלינגרד
הערות שוליים

↑  נפילות ממטוסים - עובדות מעניינות
↑  איווב חיסוב - מידע נוסף (ברוסית)
איוואן צ'רפנין

| --- | --- |
אין תמונה חופשית
 לידה:  5 בפברואר 1943 איסי לה מולינו, צרפת 
 פטירה:  11 באפריל 1998 (בגיל 55) בוסטון, ארצות הברית 
 מוקד פעילות:  ארצות הברית, צרפת 
 מקום לימודים:  אוניברסיטת הרווארד, אוניברסיטת הרווארד 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  פסנתר 
 פרסים והוקרה:  פרס גרומאייר (1996)  פרס גרומאייר להלחנה (1996) 
 
איוואן אלכסנדרוביץ' צֶ'רֶפְּנין (ברוסית: Иван Александрович Черепнин;‏ 5 בפברואר 1943 באיסי-לה-מולינה, צרפת – 11 באפריל 1998 בבוסטון), היה מלחין נסיוני ובהמשך פוסט-מודרניסט ומחדש ידוע-שם בתחום האלקטרוניקה וסינתיסייזרים מודולריים.
ביוגרפיה

איוואן נולד למשפחה מוזיקלית מאוד, אביו וסבו, אלכסנדר וניקולאי, היו מוזיקאים רוסים ידועי-שם, ואמו, מינג צ'רפנין (לשעבר לי הסיין מינג) הייתה פסנתרנית נודעת. גם אחיו, סרגיי הוא מלחין. איוואן למד אצל לאון קירשנר, קרלהיינץ שטוקהאוזן, אנרי פוסר ופייר בולז. לאחר תקופה קצרה של הוראה בקונסרבטוריון למוזיקה של סן פרנסיסקו ובאוניברסיטת סטנפורד, התמנה למנהל אולפן המוזיקה האלקטרונית של אוניברסיטת הרווארד משנת 1972, ושם נשאר עד מותו בשנת 1998. מורשת צ'רפנין נמשכת בשני בניו של איוואן, סטפאן וסרגיי.
איוואן צ'רפנין היה הזוכה לשנת 1996 בפרס גרומאייר להלחנה על הקונצ'רטו הכפול לכינור, צ'לו ותזמורת. עוד אותות כבוד שזכה בהם כוללים פרסים מאגודת המלחינים, הסופרים והמו"לים האמריקאית (1963–1995) ו"המענק הלאומי לאמנויות" (1977). הצגת "סאנטור אופרה" שלו זיכתה אותו בפרס הגדול של פסטיבל ארט אלקטרוניקה בלינץ, אוסטריה לשנת 1882.
בין תלמידיו הראויים לציון של צ'רפנין היה קורט קאצ'ופו.
יצירות נבחרות

Fêtes (וריאציות על "הפי ברת'דיי") (1975)
Le va et le vient (1978)
סאנטור אופרה (1977)
"פרחים מוזיקליים" (1980)
קונצ'רטו כפול לכינור, צ'לו ותזמורת (1995) – זוכה פרס גראוומאייר להלחנה מטעם אוניברסיטת לואיוויל. צ'רפנין תיאר את היצירה כמזכירה, ובכמה מקומות משתמשת במפורש, ביצירות של צ'ייקובסקי, סקריאבין, שנברג, דביסי, סטרווינסקי ואחרים. היצירה מעלה נושא "שמיימי", כשהכינור יורד והצ'לו עולה אל התמזגות כבירה ושהות קצרה של הרהור. אז חוזר כל אחד מכלי הנגינה אל הקצה הנגדי, ואל סיום רך ושוקט.
הערות שוליים

↑  ניו יורק טיימס, ביוגרפיה של איוואן צ'רפנין 16 באפריל 1998
↑  ארגון גרומאייר, פרס 1996 לאיוואן צ'פנין
↑  ארגון גרומאייר, פרס 1996 לאיווטן צ'פנין
| --- | --- |
בקרת זהויות :  NLI: 987007350444905171  PLWABN: 9810598814905606  BnF: cb13572538f (data)  CiNii: DA10645217  GND: 124702066  ICCU: DDSV242977  ISNI: 0000 0000 8099 1078  LCCN: n82099826  MusicBrainz: 3d4aa486-f525-4cc2-be4e-5eeb8d0d16a4  NTA: 075240963  SNAC: w6db8m48  SUDOC: 244078955  VIAF: 19846930   WorldCat (עם VIAF): 19846930
TypeScript

| --- | --- |

 פרדיגמות:  תכנות פונקציונלי, תכנות מונחה-עצמים, תכנות אימפרטיבי, תכנות גנרי, תכנות מונחה-אירועים 
 תאריך השקה:  1 באוקטובר 2012 
 מתכנן:  מיקרוסופט 
 מפתח:  מיקרוסופט 
 טיפוסיות:  "ברווז", הדרגתי, מבני
 הושפעה על ידי:  JavaScript, Java, סי שארפ, CoffeeScript 
 השפיעה על:  AtScript, AssemblyScript
 רישיון:  אפאצ'י 2
 סיומת:  ts, tsx
 www.typescriptlang.org
 
TypeScript (בעברית: טייפ סקריפט) היא שפת תכנות מבוססת קוד פתוח המפותחת ומתוחזקת על ידי מיקרוסופט. השפה היא ערכת-על (superset) תחבירית מוקפדת של JavaScript (כלומר, כל קוד JavaScript הוא קוד תקין ב-TypeScript) ומוסיפה עליה טיפוסיות סטטית אופציונאלית והרחבות לתכנות מונחה-עצמים. TypeScript תוכננה לפיתוח מערכות גדולות ומורכבות ועוברת טרנס-קומפילציה  ל-JavaScript.
מאז השקתה חוותה הצלחה רבה בעיקר עקב היכולת לכתוב אפליקציות מורכבות על בסיס JavaScript. אנדרס הלסברג, מהארכיטקטים הראשיים של #C ויוצר Delphi ו-Turbo Pascal, משתתף בפיתוח של TypeScript.
השפה תומכת בקובצי מטא-דאטה דוגמת קובצי "Header" של ++C או C הנקראים קובצי הצהרה (declaration) שסיומתם "d.ts‏." אשר מנגישים מידע אודות הטיפוסים בספריות JavaScript. קבצים אלו משמשים לתיאור טיפוסי ה-TypeScript המיוצאים מספריות JavaScript כאשר מפתח צורך אותן. קיימים קובצי הצהרה צד שלישי עבור ספריות פופולריות כגון jQuery, MongoDB ,D3.js והמודולים המובנים של Node.js.
קובצי TypeScript מזוהים על ידי הסיומת "ts‏.". דפדפנים לא תומכים בקבצים מסוג ts, ולכן נדרש תהליך טרנס-קומפילציה כדי להפוך אותם לקובצי js הנתמכים בדפדפנים.
TypeScript יוצאת לאור תחת הרישיון אפאצ'י 2.
נכון לספטמבר 2020, כל הקוד של TypeScript זמין ב-GitHub.
היסטוריה

הגרסה הראשונה יצאה לאור באוקטובר 2012 (בגרסה 0.8) לאחר שנתיים של פיתוח פנימי במיקרוסופט.
TypeScript 0.9, שיצאה לאור  בשנת 2013, הוסיפה תמיכה בגנריות. TypeScript 1.0 שוחררה בכנס המפתחים Build של מיקרוסופט בשנת 2014.
ביולי 2014 הכריז צוות הפיתוח של TypeScript על מהדר חדש, וטענו שביצועיו שופרו פי 5. במקביל, קוד המקור, שבתחילה היה זמין ב-CodePlex, הועבר ל-GitHub.
ב- 22 בספטמבר 2016 יצאה לאור גרסה 2.0 של TypeScript.
גרסה 3.0 של TypeScript יצאה לאור ב -30 ביולי 2018, והביאה תוספות רבות לשפה, כמו tuples בפרמטרי rest וביטויי spread, פרמטרי rest מטיפוס tuple, פרמטרי rest מטיפוסים גנריים וכן הלאה.
תכונות

TypeScript מוסיפה תכונות ל-ECMAScript 6, כגון:
Type annotations ובדיקת טיפוסים בזמן הידור
הסקת טיפוסים
ממשקים
Enums
תכנות גנרי
Namespaces
Tuples
Async/await
בנוסף, TypeScript מאפשרת לקבוע שהטרנספילציה תיצור קוד JavaScript מגרסאות ישנות של ECMAScript (עד ECMAScript 3). התכונות הבאות של ECMAScript 2015 ממומשות על ידי TypeScript לתמיכה בגרסאות ישנות:
מחלקות
מודולים
תחביר "חץ" עבור פונקציות אנונימיות (תחשיב למבדא)
פרמטרים אופציונליים ובעלי ברירת מחדל
תכונות > תאימות ל-JavaScript

TypeScript היא ערכת-על (superset) של ECMAScript 2015, שהיא בעצמה ערכת-על של ECMAScript 5, המכונה בדרך כלל JavaScript. כלומר, היא מכילה את כל הפקודות והתחביר של JavaScript. ככזו, כל קוד JavaScript הוא גם קוד TypeScript תקין. כברירת מחדל המהדר מכוון ל-ECMAScript 5, הסטנדרט כיום, אך הוא מסוגל גם ליצור קוד הנתמך ב-ECMAScript 3 או 2015.
עם TypeScript ניתן להשתמש בקוד JavaScript קיים, לשלב ספריות JavaScript פופולריות ולקרוא לקוד שנוצר מ-TypeScript בקוד JavaScript אחר. יש לספק הצהרות טיפוסים עבור ספריות אלה על מנת להשתמש בהן בקוד TypeScript.
תכונות > Type annotations

TypeScript מוסיפה על התחביר של JavaScript את התחביר לקביעת טיפוס הנקרא type annotation, וזה מאפשר בדיקת טיפוסים בזמן הידור.
function add(left: number, right: number): number {
	return left + right;
}
ה-annotations עבור טיפוסים פרימיטיביים הם number, boolean ו-string. מבנים מטיפוס דינמי הם בעלי הטיפוס any.
המהדר של TypeScript עושה שימוש בהסקת טיפוסים (type inference) כדי להסיק טיפוסים כאשר טיפוסים מסופקים. לדוגמה, בפונקציית add בקוד שלעיל, טיפוס ערך ההחזרה של הפונקציה היה מוסק להיות number, גם אם לא סופק type annotation עבור טיפוס ערך ההחזרה. הסקה זו מבוססת על הטיפוסים הסטטיים של left ו-right שהם שניהם מטיפוס number, והידיעה של המהדר שהתוצאה של חיבור שני משתנים מטיפוס number היא תמיד number. עם זאת, הצהרה מפורשת על טיפוס ערך ההחזרה מאפשרת למהדר לאמת נכונות.
אם לא ניתן להסיק שום טיפוס בגלל היעדר הצהרות, אז נקבע הטיפוס לטיפוס ברירת המחדל הדינמי שהוא any. ערך מטיפוס any תומך באותן פעולות כמו ערך ב-JavaScript ובדיקת טיפוסיות סטטית מינימלית מבוצעת עבור פעולות בערכים מטיפוס זה.
תכונות > Type annotations > קובצי הצהרה

כאשר קובץ סקריפט של TypeScript עובר תהליך הידור יש אפשרות ליצור קובץ הצהרה (עם הסיומת .d.ts) המתפקד כממשק לרכיבים ב-JavaScript המהודר. בתהליך ההידור מוסרים גופי כל הפונקציות והשיטות ונשמרות רק החתימות של הטיפוסים שייוצאו. לאחר מכן ניתן להשתמש בקובץ ההצהרה המתקבל לתיאור סוגי ה-TypeScript הווירטואליים המיוצאים של ספריית JavaScript או מודול כאשר מפתח צד-שלישי צורך אותו מקוד TypeScript.
הרעיון של קובצי הצהרה הוא מקביל לקובצי "Header" הקיים ב-C או ++C.
declare namespace arithmetics {
    add(left: number, right: number): number;
    subtract(left: number, right: number): number;
    multiply(left: number, right: number): number;
    divide(left: number, right: number): number;
}
ניתן לכתוב קובצי הצהרת טיפוסים באופן ידני עבור ספריות JavaScript קיימות, כפי שנעשה עבור jQuery ו-Node.js.
מבחר גדול של קובצי הצהרה עבור ספריות JavaScript פופולריות זמין ב-GitHub בפרויקט DefinitelyTyped.
הערות שוליים

↑  הידור מקוד בשפה אחת לקוד בשפה אחרת
↑  Mary Branscombe, Why TypeScript Is Growing More Popular, thenewstack.io
↑  microsoft/TypeScript, 2020-04-24, נבדק ב-2020-04-24
| --- | --- |
בקרת זהויות :  NLI: 987007570557905171  LCCN: sh2013001822
The Sweet Sweet Fantasy Tour

The Sweet Sweet Fantasy Tour הוא סיבוב ההופעות התשיעי של הזמרת-יוצרת האמריקאית מריה קארי אשר נועד לקדם את סדרת הדוקו שלה "Mariah's World" אשר משודרת בערוץ E!. כמו כן, ביצעה קארי במהלך סיבוב ההופעות מחצית מלהיטיה.
ההופעה אשר הייתה צריכה להתקיים ב-27 במרץ 2016, בבריסל שבבלגיה, בוטלה בעקבות פיגועי מרץ 2016 בבריסל.
רקע

סיבוב ההופעות החל בסקוטלנד ב-15 במרץ 2016 והסתיים בהוואי ב-26 בנובמבר 2016 כאשר במהלך סיבוב ההופעות הופיעה באירופה, אפריקה, צפון אמריקה ואמריקה הלטינית. זו הייתה הפעם הראשונה מזה 13 שנים בה הזמרת ביקרה באירופה וגם הפעם הראשונה שלה מזה כמעט 20 שנה בה הופיעה בהוואי. רשימת השירים של סיבוב ההופעות הייתה בעצת המעריצים וכללה שירים שמריה לא ביצעה קודם לכן בסיבובי הופעות שלה כמו "Loverboy", "Against All Odds (Take a Look at Me Now)" ו-"I Know What You Want".
רשימת השירים > אירופה

"(Fantasy (Def Club Mix"
"Emotions"
"My All"
"Always Be My Baby"
"I'll Be There"
"Rock with You" (בשיתוף טריי לורנז)
"Touch My Body"
מחרוזת:
"I Know What You Want"
"Obsessed"
"It's Like That"
"Shake It Off"
"Loverboy"
"Heartbreaker"
"Against All Odds (Take a Look at Me Now)"
"One Sweet Day"
"When You Believe"
"Hero"
"We Belong Together"
"Without You"
"Butterfly" (קטע סיום)
הערות:
"Against All Odds (Take a Look at Me Now)" ו-"One Sweet Day" לא בוצעו בלוקסמבורג ובמינכן שבגרמניה
"Against All Odds (Take a Look at Me Now)" לא בוצע גם בפריז ובווינה
"Fly Like a Bird" בוצע במקום "Against All Odds (Take a Look at Me Now)" בקייפטאון
"Don't Forget About Us" בוצע במקום "Against All Odds (Take a Look at Me Now)" בדרבן וביוהנסבורג
רשימת השירים > אמריקה הלטינית

"(Fantasy (Def Club Mix"
"Emotions"
"Always Be My Baby"
"Without You"
"My All"
"I'll Be There"
"Rock with You" (עם טריי לורנז)
"Touch My Body"
מחרוזת:
"I Know What You Want"
"Honey"
"Breakdown"
"Obsessed"
"It's Like That"
"Loverboy"
"Heartbreaker"
"Babydoll"
"Against All Odds (Take a Look at Me Now)"
"I Still Believe"
"We Belong Together"
"Hero"
"Butterfly" (קטע סיום)
הערות:
"Against All Odds (Take a Look at Me Now)" לא בוצע במקסיקו סיטי
רשימת השירים > צפון אמריקה

"(Fantasy (Def Club Mix"
"Emotions"
"Vision of Love"
"Always Be My Baby"
"Infamous"
"Beautiful#"
"Rock with You" (עם טריי לורנז)
"Touch My Body"
מחרוזת:
"I Know What You Want"
"Honey"
"Breakdown"
"Obsessed"
"It's Like That"
"Loverboy"
"Heartbreaker"
"Honey"
"Don't Forget About Us"
"We Belong Together"
"Hero"
"Hero" (קטע סיום)
תאריכי הופעות

| תאריך> לג 1 - אירופה | עיר> לג 1 - אירופה | מדינה> לג 1 - אירופה | מיקום> לג 1 - אירופה | צופים> לג 1 - אירופה | הכנסות> לג 1 - אירופה |  |  |
| --- | --- | --- | --- | --- | --- | --- | --- |
| 15 במרץ 2016 | גלאזגו | סקוטלנד | SSE Hydro | 3,506 / 3,835 | $311,091 |  |  |
| 17 במרץ 2016 | לידס | בריטניה | First Direct Arena |  | — |  |  |
| 18 במרץ 2016 | מנצ'סטר | בריטניה | מנצ'סטר ארנה | 9,055 / 9,960 | $843,966 |  |  |
| 20 במרץ 2016 | ברמינגהאם | בריטניה | Barclaycard Arena | — | — |  |  |
| 21 במרץ 2016 | קארדיף | ויילס | Motorpoint Arena | — | — |  |  |
| 23 במרץ 2016 | לונדון | בריטניה | O2 ארנה | 15,189 / 16,076 | $1,412,500 |  |  |
| 26 במרץ 2016 | אש-סור-אלזטה | לוקסמבורג | Rockhal | — | — |  |  |
| 29 במרץ 2016 | קו פה נגאן | דנמרק | פורום קופנהגן | — | — |  |  |
| 31 במרץ 2016 | אוסלו | נורווגיה | Oslo Spektrum | — | — |  |  |
| 2 באפריל 2016 | סטוקהולם | שוודיה | אריקסון גלוב | — | — |  |  |
| 4 באפריל 2016 | הלסינקי | פינלנד | הארטוואל ארנה | — | — |  |  |
| 6 באפריל 2016 | טאלין | אסטוניה | Saku Suurhall | — | — |  |  |
| 7 באפריל 2016 | ריגה | לטביה | Arēna Rīga | — | — |  |  |
| 9 באפריל 2016 | קובנה | ליטא | ז'לגיריס ארנה | — | — |  |  |
| 11 באפריל 2016 | קרקוב | פולין | Tauron Arena | — | — |  |  |
| 13 באפריל 2016 | קלן | גרמניה | Lanxess Arena | — | — |  |  |
| 14 באפריל 2016 | מינכן | גרמניה | ההיכל האולימפי | — | — |  |  |
| 16 באפריל 2016 | מילאנו | איטליה | מדיולאנום פורום | — | — |  |  |
| 18 באפריל 2016 | ציריך | שווייץ | Hallenstadion | 4,007 / 9,500 | $284,757 |  |  |
| 19 באפריל 2016 | וינה | אוסטריה | Wiener Stadthalle | — | — |  |  |
| 21 באפריל 2016 | פריז | צרפת | אקור הוטל ארנה | — | — |  |  |
| 23 באפריל 2016 | אמסטרדם | הולנד | Ziggo Dome | — | — |  |  |
| לג 2 - אפריקה | לג 2 - אפריקה | לג 2 - אפריקה | לג 2 - אפריקה | לג 2 - אפריקה | לג 2 - אפריקה |  |  |
| 26 באפריל 2016 | קייפטאון | דרום אפריקה | אצטדיון קייפטאון | — | — |  |  |
| 29 באפריל 2016 | דרבן | דרום אפריקה | אצטדיון מוזס מבהידה | — | — |  |  |
| 1 במאי 2016 | יוהנסבורג | דרום אפריקה | Ticketpro Dome | — | — |  |  |
| 2 במאי 2016 | יוהנסבורג | דרום אפריקה | Ticketpro Dome | — | — |  |  |
| לג 3 - אמריקה הלטינית | לג 3 - אמריקה הלטינית | לג 3 - אמריקה הלטינית | לג 3 - אמריקה הלטינית | לג 3 - אמריקה הלטינית | לג 3 - אמריקה הלטינית | לג 3 - אמריקה הלטינית |  |
| 8 בנובמבר 2016 | מקסיקו סיטי | מקסיקו | Arena Ciudad de Mexico | — | — |  |  |
| 9 בנובמבר 2016 | מונטריי | מקסיקו | Arena Monterrey | — | — |  |  |
לג 4 - צפון אמריקה
| 23 בנובמבר 2016 | הונולולו | ארצות הברית | Neal S. Blaisdell Arena | — | — |  |  |
| 25 בנובמבר 2016 | הונולולו | ארצות הברית | Neal S. Blaisdell Arena | — | — |  |  |
| 26 בנובמבר 2016 | הונולולו | ארצות הברית | Neal S. Blaisdell Arena | — | — |  |  |
| סך הכול | סך הכול | סך הכול | סך הכול | — | — |  |  |
תאריכי הופעות > מופעים שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 27 במרץ 2016 | בריסל | בלגיה | Forest National | פיגועי מרץ 2016 בבריסל |
| 28 באוקטובר 2016 | בואנוס איירס | ארגנטינה | GEBA Jorge Newbery | רשלנות |
| 30 באוקטובר 2016 | סנטיאגו דה צ'ילה | צ'ילה | Movistar Arena | רשלנות |
| 1 בנובמבר 2016 | סאו פאולו | ברזיל | Allianz Parque | רשלנות |
| 4 בנובמבר 2016 | קוריטיבה | ברזיל | Pedreira Paulo Leminski | רשלנות |
| 5 בנובמבר 2016 | פורטו אלגרה | ברזיל | אצטדיון באירה ריו | רשלנות |
Type 90 (טנק יפני)

| --- | --- |

 מידע כללי
 סוג:  טנק מערכה
 מדינה מייצרת:  יפן יפן
 יצרן:  מיצובישי תעשיות כבדות 
 משתמשים עיקריים:   כוחות ההגנה של יפן
 שנת ייצור:  1990
 דגם קודם:  Type-74
 דגם עוקב:  Type 10
 יחידות שיוצרו:  341 
 מידע טכני
 אורך:  תותח קדימה: 9.75 מטר
 רוחב:  3.43 מטר
 גובה:  2.34 מטר
 משקל:  50 טון
 מהירות:  70 קמ"ש
 טווח פעולה:  400 קילומטר
 מנוע:  דיזל, 1500 כוחות סוס
 שריון:  מסווג
 צוות:  3 (מפקד, תותחן ונהג)
 מערכות נשק
 חימוש עיקרי:  תותח 120 מ"מ
 חימוש משני:  מקלע מקביל 7.62 מ"מ, מקלע נ"מ 12.7 מ"מ
 
Type 90 (יפנית: 90式戦車) הוא טנק מערכה מודרני מתוצרת יפן המהווה את עמוד השדרה של גייסות השריון בכוחות ההגנה של יפן. הטנק מוחלף בהדרגה על ידי הטנק Type 10.
היסטוריה

הפיתוח של ה-Type 90 החל בשנת 1977 כתשובה ל-T-72 הסובייטי, שיכולתיו עלו משמעותית על יכולותיהם של הטנקים היפניים שהיו בשירות: ה-Type-74 וה-Type 61. ה-Type 90 נבנה על פי דרישות הצבא היפני, והוא נועד להיות מקביל בביצועיו לפיתוחים האירופיים והאמריקאים של אותה התקופה (הלאופרד 2 והאברהמס M1 לדוגמה).
כל מרכיבי הטנק תוכננו ויוצרו ביפן, פרט לתותח הטנק, שהוא מתוצרת גרמנית בייצור מקומי תחת רישיון. הטנק עצמו הורכב על ידי חטיבת התעשייה הכבדה של חברת מיצובישי והוא נכנס לשירות בשנת 1990 והחליף חלק מטנקי ה-Type-74 ואת כל טנקי ה-Type 61. יותר מ-300 טנקים מסוג Type 90 משרתים בצבא יפן נכון לעשור השני במאה ה-21, והם עמוד השדרה של חיל השריון היפני.
הנדסה ומאפיינים > הנעה ועבירות

בעת תכנונו של הטנק, שנעשה בהתאם לדרישות של הצבא היפני, תוכנן הטנק כך שיהיה בעל עבירות גבוהה, בשל הטופוגרפיה של יפן, שהיא הררית מאוד ומיוערת, דבר היוצר קושי רב לתנועה של טנקים. ובשל כך תוכנן הטנק כך שהוא יהיה בעל יכולת נסיעה רצופה בתנאי שטח קשים ובעליות תלולות.
את הטנק מניע מנוע דיזל מתוצרת מיצובישי, עם 10 צילינדרים והספק של 1500 כוח סוס. בעוד שמנוע בהספק דומה מורכב בטנקים מערביים, כמו המרכבה סימן 4, או הM1A2 אברהמס, ששוקלים לעיתים מעל ל-65 טון, ה-Type 90 שוקל כ-50 טון, כך שהספק המנוע, ביחס למשקל הטנק הוא גבוה במיוחד, ומאפשר לטנק לנוע במהירות מקסימלית גבוהה של 70 קמ"ש.
כמו כן, ל-Type 90 מזקו"ם מתקדם, שתוכנן לנסיעה בתנאי שטח קשים ובעליות תלולות, בהתאם לטופוגרפיה של יפן, וביחד עם הספק המנוע, הוא נותן לטנק עבירות גבוהה, המתבטאת ביכולת טיפוס עליות תלולות, טיפוס מדרגה בגובה מקסימלי של מטר, וחציית תעלה בעומק של 2.7 מטר. עם זאת, לטנק מכל דלק קטן יחסית לטנקים מקבילים, המאפשרים לו טווח פעולה של 400 ק"מ.
הנדסה ומאפיינים > מיגון

השריון של הטנק בנוי מחומרים מרוכבים ובדומה לרוב הטנקים המערביים, השריון הוא מודולרי ומאפשר החלפה פשוטה וקלה של חלקים פגועים בעת הצורך. שריונו של הטנק בחזית משופע, במטרה להעניק מיגון נוסף, והצריח גם הוא משופע, באופן דומה לדגמים הראשונים של הלאופרד 2. שריונו של הטנק עובה בחזית ובצריח, והטנק נמוך באופן יחסי מטנקים מקבילים, מה שמגדיל את שרידותו בשדה הקרב.
לשם הגנה מקסימלית, לטנק יש גם פלטות בזוקה (הלוחות המגנים על הזחלים) במטרה להגן על המזקו"ם של הטנק, ומדוכות עשן, לשם מטרות מיסוך והטעייה של נשק מונחה לייזר ומצביעי לייזר.
הנדסה ומאפיינים > חימוש ובקרת אש > חימוש

החימוש העיקרי של הטנק, הוא תותח חלק קדח בקוטר 120 מ"מ מתוצרת גרמנית, בעל טווח מקסימלי של 5 ק"מ ומיוצר ברישיון ביפן. תותח זה זהה לתותח של ה-M1 אברמס, מרכבה 4 והלאופרד 2. התותח מיוצב ומכוונן באופן אוטומטי ובשילוב עם מערכת בקרת האש יכול לפגוע במטרות רכב קרבי משוריין נעות, גם שהטנק בתנועה וגם שהטנק נמצא בעמדת ירי. הטנק יכול לירות סוגים שונים של פגזים, מוטענים על ידי מערכת טעינה אוטומטית, החוסכת את תפקיד הטען בצוות, ומאפשר קצב אש גבוה.
החימוש המשני של הטנק, כולל מקלע כבד M2 בראונינג 12.7 מ"מ (0.5 אינץ') נגד מטוסים, ומקלע מקביל מתוצרת מקומית 7.62 מ"מ.
הנדסה ומאפיינים > חימוש ובקרת אש > בקרת אש

בדומה לטנקים מודרניים רבים, גם ל-Type 90 מערכת בקרת אש דיגיטלית מתקדמת, המערכת שולטת על מערכת הייצוב והכוונון של התותח באופן אוטומטי, ומחשבת את הסטייה של הפגז בעקבות תנאי השטח, במטרה להבטיח דיוק מקסימלי. בנוסף, לתותחן יש מערכת ראייה פנורמית, המאפשרת ראייה גם בלילה, מערכת דימות תרמי ומד טווח לייזר.
מערכת בקרת האש מסוגלת לעקוב ולנעול אחר מטרות נעות או נייחות תוך כדי תנועה, ביום ובלילה, והיא יכולה לעקוב אחר חיילים, כלי רכב ואף מסוקים מנמיכי טוס. ומערכת בקרת האש מחשבת את הסטייה שדרושה לצורך הפגיעה כבר בפגז הראשון. בנוסף, ישנה מערכת זיהוי עמית-טורף משוכללת במערכת בקרת האש.
ראו גם

אריאטה
AMX-56 לקלרק
K2 פנתר שחור
אל-חאליד (טנק)